b'\n_START_ARTICLE_\nMoranbong\n_START_PARAGRAPH_\nMoranbong on pohjoiskorealainen tytt\xc3\xb6b\xc3\xa4ndi, johon kuuluu 17 j\xc3\xa4sent\xc3\xa4. Maan johtajan Kim Jong-unin perustama yhtye esiintyi ensimm\xc3\xa4isen kerran hein\xc3\xa4kuussa 2012. Se esitt\xc3\xa4\xc3\xa4 l\xc3\xa4nsimaisia klassikkokappaleita ja pohjoiskorealaisia propagandalauluja. Laulamisen lis\xc3\xa4ksi yhtyeen j\xc3\xa4senet soittavat instrumentteja, kuten viulua, selloa ja rumpuja. Yhtyeen johtohahmo on Hyon Song-wol, jonka vuonna 2013 esitettyjen v\xc3\xa4itteiden mukaan piti olla teloitettu._NEWLINE_Yhtyeen oli tarkoitus esiinty\xc3\xa4 Kiinassa ensimm\xc3\xa4isess\xc3\xa4 ulkomaankonsertissaan joulukuussa 2015, mutta esiintyminen peruttiin yht\xc3\xa4kki\xc3\xa4, ja yhtye palasi kotimaahan. Konserttiin ei ollut myyty lippuja, vaan niit\xc3\xa4 oli jaettu ainoastaan Kiinan kommunistisen puolueen j\xc3\xa4senille.'